ลูวิส แฮมิลตัน

**เซอร์ ลูวิส คาร์ล เดวิดสัน แฮมิลตัน** (; เกิด 7 มกราคม ค.ศ. 1985) เป็นนักแข่งรถชาวบริติช ปัจจุบันแข่งรถในการแข่งขันฟอร์มูลาวันให้แก่แฟร์รารี แฮมิลตันครองสถิติด้วยการเป็นแชมป์โลกฟอร์มูลาวันประเภทนักขับเจ็ดสมัยร่วมกับมิชชาเอล ชูมัคเคอร์ และยังครองสถิตินักขับที่มีผลงานชนะเลิศมากที่สุด ( ครั้ง) ตำแหน่งโพลมากที่สุด ( ครั้ง) อันดับบนโพเดียมมากที่สุด ( ครั้ง) ฯลฯ

แฮมิลตันเกิดและเติบโตที่เมืองสตีเวนิจ เขาเริ่มต้นอาชีพด้วยการแข่งรถคาร์ตเมื่ออายุหกขวบโดยเป็นแชมป์หลายรายการในระดับชาติ ซึ่งนั่นดึงดูดความสนใจของรอน เดนนิส ผู้เซ็นสัญญาให้เขาได้เข้าสู่โครงการสนับสนุนนักแข่งรุ่นใหม่ของแมกลาเรน-เมอร์เซเดสใน ค.ศ. 1998 หลักจากเป็นแชมป์ในรุ่นไดเรกไดรฟ์ของการแข่งรถคาร์ตชิงแชมป์โลกและชิงแชมป์ยุโรป ฤดูกาล 2000 แฮมิลตันได้เลื่อนขึ้นสู่รายการแข่งขันฟอร์มูลาเยาวชน ซึ่งเขานั้นประสบความสำเร็จด้วยการเป็นแชมป์ฟอร์มูลาทรียูโรซีรีส์ และจีพีทูซีรีส์ เขาเซ็นสัญญากับแมกลาเรนสำหรับฤดูกาล  ในเวลาต่อมา ทำให้เขากลายเป็นนักแข่งรถผิวดำคนแรกที่เข้าแข่งขันฟอร์มูลาวันที่ออสเตรเลียนกรังด์ปรีซ์ แฮมิลตันชนะการแข่งขันกรังด์ปรีซ์สี่รายการและสร้างสถิติไว้มากมายในฤดูกาลแรกของเขา พร้อมทั้งจบฤดูกาลด้วยอันดับรองชนะเลิศ โดยตามหลังคิมิ ไรโคเนน เพียงคะแนนเดียว แฮมิลตันได้ตำแหน่งแชมป์โลกสมัยแรกในฤดูกาล  หลังจากสามารถขึ้นนำในรอบสุดท้ายของการแข่งขันปิดฤดูกาล และกลายเป็นแชมป์โลกประเภทนักขับที่อายุน้อยที่สุดในเวลานั้น แม้ว่าการรวมกันระหว่างเรดบูลกับเรอโนจะทำผลงานได้โดดเด่นตลอดสี่ฤดูกาลที่เหลือของเขากับแมกลาเรน แฮมิลตัลก็ชนะการแข่งขันหลายรายการด้วยกันในแต่ละฤดูกาล รวมถึงร่วมชิงตำแหน่งแชมป์โลกประเภทนักขับกับนักขับอีกสามคนในฤดูกาล 

แฮมิลตันเซ็นสัญญากับเมอร์เซเดสในฤดูกาล  และจับคู่กับอดีตเพื่อนร่วมทีมสมัยแข่งรถคาร์ต นีโค ร็อสแบร์ค โดยยุติความสัมพันธ์ที่ยาวนานกว่า 15 ปี กับแมกลาเรน หลังจากชัยชนะแรกของเขากับทีมที่ฮังกาเรียนกรังด์ปรีซ์ กฎข้อบังคับใหม่เกี่ยวกับเครื่องยนต์ได้เข้ามามีผลในฤดูกาลถัดมา ทำให้เมอร์เซเดสขึ้นมาเป็นกำลังสำคัญในฟอร์มูลาวัน แฮมิลตันและร็อสแบร์คชนะการแข่งขันกรังด์ปรีซ์ 51 รายการจากทั้งหมด 59 รายการตลอดสามฤดูกาลถัดมา ภายใต้การแข่งขันด้วยกันเองอย่างดุดัน ซึ่งเป็นที่รู้จักอย่างกว้างขวางว่า *ศึกแห่ง[[ธนูเงิน]]* () โดยแฮมิลตันได้ตำแหน่งแชมป์โลกในสองฤดูกาลแรกคือ  และ  และร็อสแบร์คได้ตำแหน่งในฤดูกาลให้หลัง ภายหลังที่ร็อสแบร์คอําลาวงการไป แฮมิลตันได้รับตำแหน่งแชมป์โลกสมัยที่สี่และห้าในฤดูกาล  และ  โดยพลิกเอาชนะเซบัสทีอัน เฟ็ทเทิล จากแฟร์รารี ได้ในช่วงกลางฤดูกาลของทั้งสองสมัย แฮมิลตันเป็นแชมป์โลกสมัยที่หกในฤดูกาล  ก่อนที่จะทำลายสถิติมากมายตลอดการแข่งขันฤดูกาล  รวมทั้งสถิติชัยชนะมากที่สุดตลอดกาลที่โปรตุกีสกรังด์ปรีซ์ และทำสถิติเทียบเท่ามิชชาเอล ชูมัคเคอร์ ด้วยการเป็นแชมป์โลกประเภทนักขับสมัยที่เจ็ด แฮมิลตันกลายเป็นนักขับคนแรกที่มีชัยชนะและตำแหน่งโพลมากกว่า 100 ครั้งในฤดูกาล  อย่างไรก็ตาม เขาจบฤดูกาลด้วยอันดับรองชนะเลิศโดยเสียตำแหน่งให้แก่มักซ์ แฟร์สตัปเปิน ท่ามกลางข้อถกเถียงในรอบสุดท้ายของการแข่งขันรอบตัดสิน เขาไม่สามารถคว้าชัยชนะมาได้เลยในการแข่งขันฤดูกาล  และ  จนกระทั่งทำลายสถิติด้วยชัยชนะที่บริติชกรังด์ปรีซ์เป็นสมัยที่เก้าในฤดูกาล  ซึ่งเป็นฤดูกาลที่สิบสองและฤดูกาลสุดท้ายของเขากับเมอร์เซเดส แฮมิลตันเซ็นสัญญากับแฟร์รารีสำหรับฤดูกาล  และจะอยู่กับทีมอย่างน้อยจนสิ้นสุดฤดูกาล 

แฮมิลตันได้รับการยกย่องว่าเป็นผู้ส่งเสริมให้ฟอร์มูลาวันมีผู้ติดตามทั่วโลกเพิ่มขึ้น โดยดึงดูดผู้ชมในวงกว้างที่อยู่นอกเหนือจากวงการกีฬา ซึ่งส่วนหนึ่งมาจากรูปแบบการดำเนินชีวิตของเขาที่ได้รับการจับตามองอย่างมาก พร้อมกับการมีส่วนร่วมของเขาในการเคลื่อนไหวทางสิ่งแวดล้อมและสังคม เขายังเป็นกระบอกเสียงสำคัญในการสนับสนุนความยุติธรรมทางเชื้อชาติและความหลากหลายที่เพิ่มขึ้นในวงการกีฬาท้าความเร็ว แฮมิลตันมีชื่อติดอยู่ในการจัดอันดับของนิตยสาร*[[ไทม์]]* ฉบับ ค.ศ. 2020 ให้เป็นหนึ่งใน 100 ผู้มีอิทธิพลที่สุดระดับโลก และได้รับพระราชทานบรรดาศักดิ์ชั้นอัศวินเนื่องในเทศกาลปีใหม่ ค.ศ. 2021

## รางวัลและการเชิดชูเกียรติ
### ฟอร์มูลาวัน
* แชมป์โลกฟอร์มูลาวันประเภทนักขับ: , , , , , , 
* ดีเอชแอล ฟาสเทสต์แล็ปอะวอร์ด: 2014, 2015, 2017, 2019, 2020
* เอฟไอเอ ถ้วยรางวัลตำแหน่งโพล: 2015, 2016, 2017, 2018
* ถ้วยรางวัลอนุสรณ์ฮอว์ทอร์น: 2007, 2008, 2012, 2014, 2015, 2016, 2017, 2018, 2019, 2020, 2021, 2023
* ถ้วยรางวัลโลเรนโซ บันดีนี: 2009
* เอฟไอเอ แอ็กชันแห่งปี: 2022
* เอฟไอเอ นักแข่งดาวรุ่งแห่งปี: 2014, 2018, 2020, 2021

### รางวัลอื่น ๆ
ตลอดสองทศวรรษในอาชีพนักแข่งรถ แฮมิลตันได้รับรางวัลและการเชิดชูเกียรติอย่างมากมาย เขาได้รับรางวัล สาขานักกีฬาที่มีพัฒนาการยอดเยี่ยมแห่งปีใน ค.ศ. 2008 และสาขานักกีฬาชายยอดเยี่ยมแห่งปีร่วมกับลิโอเนล เมสซิ ใน ค.ศ. 2020 แฮมิลตันยังได้รับรางวัลบีบีซีสปอตส์เพอร์ซันนอลลิตีออฟเดอะเยียร์ (2014, 2020) นักกีฬายุโรปยอดเยี่ยมแห่งปีจากสำนักข่าวโปแลนด์ (2014, 2019) อีเอสพีวายอะวอดส์ สาขานักขับยอดเยี่ยม (2017, 2021) แชมเปียนออฟแชมเปียนส์จากหนังสือพิมพ์*[[เลกิป]]* (2020) และนักกีฬาชายระดับโลกยอดเยี่ยมแห่งปีจากหนังสือพิมพ์*[[ลากัซเซตตาเดลโลสปอร์ต|กัซเซตตา]]* (2018, 2020) แฮมิลตันได้รับรางวัลออโตสปอร์ตอะวอดส์มากที่สุดเป็นประวัติการณ์ถึง 19 รางวัล โดยเป็นรางวัลสาขานักแข่งรถนานาชาติยอดเยี่ยมถึงแปดรางวัล เขาได้รับการบรรจุชื่อเข้าสู่หอเกียรติยศเอฟไอเอใน ค.ศ. 2017 และได้รับรางวัลเกียรติยศ *เพรซิเดนต์อะวอร์ด* จากเอฟไอเอร่วมกับมิชชาเอล ชูมัคเคอร์

### เครื่องอิสริยาภรณ์
* 
** รางวัลเกียรติยศ (2008)
* 
**  พลเมืองกิตติมศักดิ์ (2022)
* 
**  เครื่องราชอิสริยาภรณ์จักรวรรดิบริติช ชั้นเบญจมาภรณ์ (2009)
**  เครื่องราชอิสริยาภรณ์ชั้นอัศวิน (2021)

#### ภาคีสมาชิก
* ภาคีสมาชิกกิตติมศักดิ์ ราชวิทยาลัยวิศวกรรมศาสตร์ (2019)

### การเชิดชูเกียรติ
* *ลูวิส แฮมิลตัน* โดย ดารีโอ มีตีดีเอรี ณ หอศิลป์ภาพเหมือนแห่งชาติ (ลอนดอน) (2007)
* *แฮมิลตันสเตรต* ณ ซิลเวอร์สโตนเซอร์กิต (2020)

## สถิติการแข่งรถคาร์ต
### สรุปอาชีพนักแข่งรถคาร์ต

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ฤดูกาลกำลังดำเนินอยู่ 

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด
* &nbsp;คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางทั้งหมด
* &nbsp;ฤดูกาลกำลังดำเนินอยู่ 

## หมายเหตุ

## อ้างอิง

## แหล่งข้อมูลอื่น

* 
* 
* 

หมวดหมู่:นักแข่งรถชาวอังกฤษ
หมวดหมู่:นักแข่งรถสูตรหนึ่งชาวอังกฤษ
หมวดหมู่:นักกีฬาผิวสีชาวอังกฤษ
หมวดหมู่:บุคคลจากสตีเวนิจ
หมวดหมู่:คริสต์ศาสนิกชนนิกายโรมันคาทอลิกชาวอังกฤษ
หมวดหมู่:เซอร์
หมวดหมู่:ผู้ได้รับเครื่องราชอิสริยาภรณ์เอ็มบีอี
หมวดหมู่:แชมป์โลกฟอร์มูลาวันประเภทนักขับ